1976 és 1982 között 23-szor játszott az olasz U21-es válogatottban. 1979–80-ban kilencszeres olimpiai válogatott volt. 1980 és 1986 között 19 alkalommal védett az olasz válogatottban. Tagja volt az 1980-as Európa-bajnoki negyedik helyezett csapatnak. 1982-ben Spanyolországban világbajnok lett az olasz válogatottal, de mérkőzésen nem szerepelt. Az 1986-os mexikói világbajnokságon már első számú kapusként vett részt, de a nyolcaddöntőben búcsúzott a csapattal a francia válogatottól elszenvedett 2–0-s vereség után.